Publication: Magyar Közlöny
Issue: MK-2001-35 (Year: 2001, Number: 35)
Era: 1990-2004
Section: a 147/1992. (XI. 6.) Korm. rendelethez]
Paragraph Index: 244

d) összekötő vezeték, amely a szolgáltatói hőközpontból kiindulva az ellátandó épület hőfogadó állomása főelzáró szerelvényéig terjed. Telek Egy helyrajzi számon nyilvántartásba vett földterület. Telektömb A telkek olyan csoportja, amelyet minden oldalról közterület vagy részben más beépítésre szánt terület határol. Telek beépítettsége Az építési telek beépített területének az építési telek teljes — nyúlványos telek esetében a teleknyúlvány területével csökkentett — területéhez viszonyított aránya %-ban kifejezve. 2001/35. szám Telek beépített területe A telken álló, a környező terepszinthez képest 1 m-nél magasabbra emelkedő építmények vízszintes síkban mért vetületi területeinek összege. A vetületi területek számítása során figyelmen kívül kell hagyni — az árnyékszék, a növénytermesztés céljára szolgáló, legfeljebb 4,5 m-es gerincmagasságú növényház (üvegház), fóliasátor, a terepszint alatti építmény és a melléképítmények, — a terepcsatlakozástól legalább 2 m-nél magasabban lévő és az építmény tömegétől legfeljebb 1,50 m-re kiálló erkély, függőfolyosó, ereszpárkány, előtető, továbbá az építményhez tartozó előlépcső vízszinten vetületét. Teljes felújítás A műszaki állapot alapján szükséges, az ingatlan egészére kiterjedő külső-belső javítási munkák elvégzése. Települési hulladéklerakó telep (hulladéklerakó) Műszaki védelemmel létesített, folyamatos ellenőrzést biztosító rendszerrel ellátott, a szilárd hulladék föld felszínén vagy földben történő ártalmatlanítására szolgáló műtárgyak és kiszolgáló létesítmények összessége. Terepszint alatti építmény Olyan építmény, amely teljes térfogatával a terepcsatlakozás alatt van, egy homlokzatfelületét kivéve. Területi műemléki védelem Területi műemléki védelem alatt áll az az ingatlan, amely a vonatkozó jogszabályok szerint műemléki jelentőségű területként, vagy műemléki környezetként védett, és az Országos Műemlékvédelmi Hivatal ekként tart nyilván. Tetőtér-beépítés (padlástér-beépítés) Az épület legfelső használati szintje (emelet) feletti födémszint és tetőhéjazat (tetőfödém), valamint esetleg oromfal, tűzfal által teljesen körülhatárolt térben — az építési szabályoknak megfelelő — újabb használati szint létesítése, lakás, lakóhelyiségek, helyiségcsoportok kialakítása. Törzsvagyon Az önkormányzat tulajdonában lévő forgalomképtelen vagy korlátozottan forgalomképes vagyon. Az ingatlanok közül forgalomképtelenek a helyi közutak és műtárgyaik, a terek, a parkok és minden más ingatlan, amelyet a törvény vagy a helyi önkormányzat forgalomképtelennek nyilvánít. Korlátozottan forgalomképesek a közművek, intézmények és középületek, továbbá a helyi önkormányzat által meghatározott ingatlanok. Üzemeltető Az a szervezet, magánvállalkozó, amely a vagyonkezelő megbízásából ellátja az ingatlan üzemeltetéséből, esetleg üzemben tartásából adódó feladatokat. Üzemi épület Ipari, közlekedési, építőipari, mezőgazdasági, tárolási célt szolgál. Vagyonkezelő Az a szervezet, amelyet az önkormányzat a tulajdonosi jogok teljes vagy részleges gyakorlásával megbíz. Vízmű A település közműves (ivó- és ipari) vízellátását szolgáló víztermelő, víztisztító, tároló, elosztó létesítmények, berendezések összessége. Vízmű alaplétesítményei A közműves vízellátáshoz szükséges termelő- és szállítóberendezések (víztermelő, tisztító, átemelőtelep, víztorony, tárolómedence, főnyomóvezeték stb.) és ezek tartozékai. Vízmű melléklétesítményei A főnyomóvezetékhez kapcsolt elosztó-vezetékhálózat, ennek műtárgyai és tartozékai (tolózár, tűzcsap, közkifolyó stb.). Zöldterület A zöldterület az állandóan növényzettel fedett közterület. Megjegyzés: A fogalomjegyzékben szereplő fogalmak nem minden esetben egyeznek meg az épített környezet

Source: https://magyarkozlony.hu/hivatalos-lapok/dacba3bdda72524f77eecf0263fd62527f65d651/dokumentumok/4a0836ce11bae50fa20a5d1be08d5fd5f290a24a/letoltes